***Περιγραφή***

**Περιγράφω** σημαίνει παριστάνω με λόγο προφορικό ή γραπτό ένα πρόσωπο, ένα πράγμα, ένα γεγονός, μια ενέργεια, μια κατάσταση πραγματική ή φανταστική.

*Το αντικείμενο της περιγραφής μπορεί να είναι:*

* είτε κάτι στατικό, π.χ. ένα τοπίο, ένα κτίριο, ένα μνημείο, ένα γλυπτό, κ.α.
* είτε κάτι εξελισσόμενο, όπως συμβαίνει με μια πράξη ή ένα φυσικό φαινόμενο (π.χ. μια γιορτή, μια τρικυμία)

Γενικά τα αντικείμενα της περιγραφής είναι άπειρα, όσες άπειρες είναι οι περιπτώσεις κατά τις οποίες θέλουμε να απεικονίσουμε κάτι και να δώσουμε την εικόνα του σε κάποιον άλλον.

*Σκοπός της περιγραφής*

* να προκαλέσει αισθητική συγκίνηση (λογοτεχνική περιγραφή) 🡪 ξεκινάει από την ανάγκη του συγγραφέα για έκφραση και επικοινωνία
* να πληροφορήσει τον δέκτη (π.χ. μικρές αγγελίες, τουριστικοί οδηγοί, συμβολαιογραφικές πράξεις, κ.α.)

*Τύποι της περιγραφής*

1. **αντικειμενική:**

* αυτός που περιγράφει περιορίζεται στην τυπική απεικόνιση του αντικειμένου και αποφεύγει να σχολιάσει και να εκφράσει τη γνώμη του απέναντι στο περιγραφόμενο αντικείμενο (π.χ. φαινόμενο, πρόσωπο, κ.α.)
* χρήση αναφορικής γλώσσας
* ουδέτερο/τυπικό ύφος
* στόχος: πληροφόρηση (πληροφοριακά κείμενα)

1. **υποκειμενική:**

* αυτός που περιγράφει αναμειγνύεται προσωπικά και εκφράζει την προσωπική του στάση απέναντι στο περιγραφόμενο αντικείμενο
* χρήση ποιητικής γλώσσας
* παραστατικό ύφος
* στόχος: αισθητική απόλαυση (λογοτεχνία)



**Οργάνωση της περιγραφής**

Για να περιγράψει κανείς κάτι, πρέπει:

* να επιλέξει ορισμένα βασικά, κατά τη γνώμη του, γνωρίσματα / λεπτομέρειες, αφού είναι μάλλον αδύνατο να τα αναφέρει όλα
* να ιεραρχήσει και να οργανώσει αυτές τις λεπτομέρειες: άλλες από αυτές μεγεθύνονται και προβάλλονται, ενώ άλλες υποτονίζονται και αποσιωπούνται τελείως


**Η περιγραφή ακολουθεί την εξής οργάνωση:**

|  |  |
| --- | --- |
| **ΠΑΡΑΓΩΓΙΚΗ** | **ΜΕ ΑΞΟΝΑ ΤΟΝ ΧΩΡΟ** |
| Η περιγραφή προχωρεί **παραγωγικά**, δηλαδή από μια γενική εικόνα του αντικειμένου και των ιδιοτήτων του στα επιμέρους στοιχεία/ λεπτομέρειες που το απαρτίζουν. | Η περιγραφή συνδέεται με τον χώρο.   * Από αριστερά προς τα δεξιά (και το αντίστροφο) * Από έξω προς τα μέσα (και το αντίστροφο) * Από πάνω προς τα κάτω (και το αντίστροφο) |

*(Η οργάνωση μιας περιγραφής δεν μπορεί να εφαρμοστεί αυτούσια σε όλες τις περιπτώσεις! Αυτό εξαρτάται από το είδος του περιγραφόμενου αντικειμένου.)*

**Αντικείμενα της περιγραφής**

Προσδιορισμός του αντικειμένου και σκοπός της περιγραφής του





**Η γλώσσα της περιγραφής**

* Χρήση επιθέτων
* Επιρρήματα για τις προσωρινές ιδιότητες των περιγραφομένων
* Χρήση του ενεστώτα και των εξακολουθητικών χρόνων
* Κυριολεκτική ή μεταφορική χρήση της γλώσσας
* Ακρίβεια και σαφήνεια στην περιγραφή

**Οπτική γωνία – Σχόλιο**

**Οπτική γωνία 🡪** κάποιος επιλέγει τις κατάλληλες λεπτομέρειες και περιγράφει ένα αντικείμενο ανάλογα με:

* Συναισθηματική φόρτιση που έχει απέναντί του
* Τον τρόπο που σκέφτεται
* Τον σκοπό της περιγραφής

**Σχόλιο 🡪** η περιγραφή ενός αντικειμένου μπορεί να περιέχει κρίσεις/σχόλια αυτού που περιγράφει. Τα σχόλια αυτά είναι:

* άμεσα και εμφανή
* έμμεσα (δεν δηλώνονται με σαφήνεια)

Τα σχόλια αποκαλύπτουν την οπτική γωνία του πομπού, δηλαδή την προσωπική στάση αυτού που περιγράφει ένα αντικείμενο.

